**Εσωτερικός Κανονισμός Λειτουργίας**

**Σχολικό έτος 2022-23**

|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **ΟΝΟΜΑΣΙΑ****13ο Νηπιαγωγείο Αγίας Παρασκευής** | **Β΄ Διεύθυνση Πρωτοβάθμιας Εκπαίδευσης****Αθήνας** |
| **Κωδικός Σχολείου** **9051790** |
| **ΣΤΟΙΧΕΙΑ** |
|  **Έδρα του Σχολείου Αγία Παρασκευή -Θρασυβούλου 8** |
| **Τηλέφωνο: 2106007363** |  |
| **e-mail:**mail@13nip-ag-parask.att.sch.gr | **Ηλεκτρονική Διεύθυνση Ιστοσελίδας**[**https://blogs.sch.gr.//13nipagpar/**](https://blogs.sch.gr.//13nipagpar/) |

**ΕΙΣΑΓΩΓΙΚΑ**

Εσωτερικός Κανονισμός λειτουργίας ενός σχολείου είναι ένα πλαίσιο όρων και κανόνων οι οποίοι απαιτούνται για την εύρυθμη λειτουργία της μονάδας ώστε με τα κατάλληλα παιδαγωγικά μέσα να προωθείται η συνεργασία, η συμμετοχή όλων των εμπλεκομένων στα δρώμενα, ο διάλογος ,η αποδοχή της διαφορετικότητας σε κλίμα που στηρίζει την ολόπλευρη και ισόρροπη ανάπτυξη **και συντάσσεται σύμφωνα** με το **ΦΕΚ 491/09-02-2021.**

Ο Ε.Κ συντάσσεται ύστερα από εισήγηση της προϊσταμένης του Νηπιαγωγείου ,βασίζεται στις σύγχρονες παιδαγωγικές διδακτικές αρχές και αφού συμφωνηθεί μεταξύ του συλλόγου διδασκόντων του συλλόγου γονέων και κηδεμόνων και εκπροσώπου της σχολικής επιτροπής Α/θμιας εκπ/σης Δήμου Αγίας Παρασκευής , υπογράφεται από την Προϊσταμένη της σχολικής μονάδας εγκρίνεται από την Συντονίστρια εκπαιδευτικού έργου ενώ τελικά κατατίθεται στην Α/θμια εκπαίδευση Β΄ Διεύθυνσης Π.Ε Αθήνας και ισχύει για ένα έτος.

**ΤΑΥΤΟΤΗΤΑ ΣΧΟΛΕΙΟΥ**

 **Το 13ο 2/θέσιο Νηπιαγωγείο Αγίας Παρασκευής** βρίσκεται στην περιοχή **Κοντοπεύκου-Παραδείσου στην οδό Θρασυβούλου 8**.Συστεγάζεται με **το 7ΟΔημοτικό Σχολείο Αγίας Παρασκευής** και λειτουργεί από το 1995 στον ημιυπόγειο-ισόγειο χώρο του σχολικού συγκροτήματος. **Από το 2009 λειτουργεί τμήμα ένταξης** με ΦΕΚ ίδρυσης**2084/28/9/2009**

Η Συνεργασία εκπαιδευτικών γενικής και ειδικής αγωγής ως απαραίτητη βάση για την ένταξη αρχικά και την ενσωμάτωση τελικά βασίζεται στην ανταλλαγή απόψεων δράσεων όλων των εμπλεκομένων στην συνεκπαίδευση .

Η αποδοχή της διαφορετικότητας και η συμπερίληψη διαχέονται καθημερινά και αναδύονται σε όλες τις διαθεμματικά εμπλεκόμενες δράσεις μέσω της ελεύθερης αλλά και κατευθυνόμενης αλληλεπίδρασης σε κλίμα συνεργασίας ειδικής με γενική αγωγή.

**ΠΡΩΤΗ ΕΝΗΜΕΡΩΣΗ ΓΟΝΕΩΝ**

 **Στο 13ο Νηπιαγωγείο την Πρώτη η δεύτερη Τετάρτη της έναρξης λειτουργίας του Νηπιαγωγείουπραγματοποιείται η πρώτη απογευματινή ενημέρωση γονέων με θέματα διαδικαστικά για όλη την σχολική χρονιά.Η αρχική ενημέρωση για την σχ. Χρονιά 2022-23 πραγματοποιείται με και αποστάσεις στον αύλειο χώρο ανά τμήμα και η προϊσταμένη με την κάθε εκπαιδευτικό αναλαμβάνουν να παρουσιάσουν ένα μέρος από αυτή.Η ενημέρωση αφορά:**

**ΤΗΝ ΛΕΙΤΟΥΡΓΙΑ ΣΧΟΛΕΙΟΥ -ΩΡΑΡΙΟ ΠΡΟΣΕΛΕΥΣΗΣ ΚΑΙ ΑΠΟΧΩΡΗΣΗΣ**

Τα Νήπια-προνήπια προσέρχονται έγκαιρα και ανελλιπώς στο σχολείο πριν από την έναρξη των μαθημάτων και αποχωρούν αμέσως μετά τη λήξη τους, ως εξής

1. Για τα νήπια-προνήπια που παρακολουθούν το πρωινό υποχρεωτικό πρόγραμμα:
* **Προσέλευση: 8:15- 8:30**
* **Αποχώρηση: 13:00**
1. **Για τα Νήπια-προνήπια που παρακολουθούν το ολοήμερο προαιρετικό πρόγραμμα:**
* **Προσέλευση: 8:15- 8:30 ή (προαιρετικά) πρόωρη υποδοχή: 7:45-8:00**

**Αποχώρηση: 16.00**

Για λόγους ασφαλείας των νηπίων –προνηπίων αλλά και για την ομαλή λειτουργία του προγράμματος **οι είσοδοι του σχολείου κλείνουν στις 8:30** ώστε να μην παρεμποδίζεται το παιδαγωγικό έργο του σχολείου.

Οι εκπαιδευτικοί υποδέχονται τα νήπια-προνήπια στις δύο εισόδους του Σχολείου και οι γονείς/κηδεμόνες-συνοδοί αποχωρούν. **Κατά τη διάρκεια του χρόνου προσέλευσης των νηπίων δεν παρευρίσκεται χωρίς άδεια στον χώρο του σχολείου κανένας επισκέπτης**

 **Πρόωρη αποχώρηση από το ολοήμερο πρόγραμμα δεν προβλέπεται.**

**Γενικά** Οι μαθητές/μαθήτριες δεν επιτρέπεται να αποχωρήσουν από το Σχολείο πριν από τη λήξη των μαθημάτων, χωρίς άδεια.Αν παρουσιαστεί **ανάγκη έκτακτης αποχώρησης**, κατά τη διάρκεια του σχολικού ωραρίου (π.χ. ασθένεια), ενημερώνεται ο/η γονέας/κηδεμόνας για να παραλάβει το παιδί του/της, αφού προηγουμένως συμπληρώσει το σχετικό έντυπο (υπεύθυνη δήλωση). Εάν κάποιος γονέας/κηδεμόνας χρειαστεί, για ειδικό λόγο να πάρει το παιδί του πριν τη λήξη των μαθημάτων, χρειάζεται να ενημερώσει εγκαίρως τη Διεύθυνση του Σχολείου και να συμπληρώσει σχετικό έντυπο όπου θα αναγράφονται οι λόγοι (υπεύθυνη δήλωση).

Στην περίπτωση που οι γονείς αδυνατούν να παραδώσουν η να παραλάβουν τα νήπια μπορούν να παραδώσουν η να παραλάβουν από το Νηπιαγωγείο τα ΕΝΗΛΙΚΑ πρόσωπα τα οποία έχουν δηλώσει οι γονείς/κηδεμόνες γραπτώς και ονομαστικά σε υπεύθυνη δήλωση την οποία λαμβάνουν από το σχολείο κατά την έναρξη του σχολικού έτους.

**ΣΧΟΛΙΚΟΙ ΧΩΡΟΙ**

Κοινός στόχος όλων είναι ο σεβασμός του σχολικού χώρου ,στα περιουσιακά στοιχεία του Νηπιαγωγείου ,τις υποδομές ,τον εξοπλισμό αλλά και το φυσικό περιβάλλον του σχολείου αποτελεί βασική υποχρέωση όλων των μελών της σχολικής κοινότητας.Φθορές,ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητες και εθίζουν γενικά στην απαξίωση της δημόσιας περιουσίας. Υπάρχει φροντίδα για την τάξη και την καλαισθησία στις σχολικές αίθουσες αφού οι ώρες που παραμένουν παιδιά και εκπαιδευτικοί είναι πολλές ημερησίως. Φροντίδα όλων είναι να διατηρούνται όλοι οι χώροι καθαροί. Τεράστια συμβολή έχει και η υπεύθυνη της καθαριότητας του Νηπιαγωγείου

**ΔΙΑΛΕΙΜΜΑ**

Κατά την διάρκεια του διαλείμματος τα Νήπια βγαίνουν στο προαύλιο όπως έχει καθοριστεί από το ωρολόγιο πρόγραμμα.

Στην περίπτωση της κακοκαιρίας δεδομένης της έλλειψης χώρου με σκέπαστρο τα νήπια-προνήπια παραμένουν στις τάξεις τους σε ελεύθερο παιχνίδι στις γωνιές. **Κατά την διάρκεια του διαλείμματος δεν επιτρέπεται κανένας ανήλικος η ενήλικος να παρακολουθεί, να συνομιλεί, η να δίνει σε Νήπια αντικείμενα από τα κάγκελα του προαύλιου χώρου.**

Η κάθε Νηπιαγωγός συνοδεύει το τμήμα της στο διάλειμμα.

 **ΣΧΟΛΙΚΟ ΩΡΟΛΟΓΙΟ ΠΡΟΓΡΑΜΜΑ**

Το Νηπιαγωγείο εφαρμόζει το Ωρολόγιο πρόγραμμα όπως αυτό ορίζεται από τις εγκυκλίους του ΥΠΑΙΘ και εξειδικεύεται από τον σύλλογο Διδασκόντων με ευθύνη της Προϊσταμένης σχολικής μονάδας και υποβάλλεται σε τρία αντίτυπα στον Προϊστάμενο/νη εκπαιδευτικών θεμάτων προς έγκρισηπλαίσιο προγραμμάτων σπουδών στο Νηπιαγωγείο ΥΠΑΙΘ 3/2003 προσδιορίζει τις κατευθύνσεις που πρέπει να ακολουθήσουμε κατά τον σχεδιασμό των προγραμμάτων που εφαρμόζουμε στην καθημερινή εκπαιδευτική πράξη.  Οι κατευθύνσεις είναι αυτή της Γλώσσας, των Μαθηματικών, περιβάλλον ανθρωπογενές και φυσικό, της Δημιουργίας και Έκφρασης στα οποία διαχέεται καθημερινά και αναδύεται η αποδοχή η συμπερίληψη , ο σεβασμός **του διαφορετικού ατομικού ρυθμού** της **διαπολιτισμικότητας** και της **αειφορίας.** Να επισημάνουμε ότι όλοι αυτοί οι τομείς δε είναι διακριτά αντικείμενα μάθησης αλλά αναδύονται και γίνονται αντικείμενο συζήτησης στην ολομέλεια με τρόπο εκμαιευτικό με ταυτόχρονη προσπάθεια εμπλοκής όλων των ίσων των συμπεριλαμβανομένων. Στο πλαίσιο του εβδομαδιαίου Ωρολογίου προγράμματος προστέθηκαν τα εργαστήρια δεξιοτήτων στο εκπαιδευτικό πρόγραμμα της τάξης τα οποία υλοποιούνται κατά την πρωινή λειτουργία κατανεμημένα σε τρείς διδακτικές ώρες (3) την εβδομάδα σύμφωνα με το ΦΕΚ 3791/Β’/13/8/2021.Επίσης σύμφωνα με το ΦΕΚ 3311/Β/26/7/2021εντάχθηκε στο Ωρολόγιο πρόγραμμα η Αγγλική γλώσσα με πρόσθεση τριών (4)ωρών την εβδομάδα.

**ΦΟΙΤΗΣΗ :**Η φοίτηση των Νηπίων-προνηπίων είναι υποχρεωτική και εποπτεύεται από την Νηπιαγωγό της τάξης η οποία καταγράφει καθημερινά τις απουσίες και από την υπεύθυνη Νηπιαγωγό η οποία τις καταχωρεί στο πληροφοριακόο σύστημα myschoolτουΥΠΑΙΘ.

Η ελλιπής φοίτηση χωρίς σοβαρό λόγο δυσχεραίνει το έργο του σχολείου και την πρόοδο των παιδιών.

**ΣΥΜΠΕΡΙΦΟΡΑΜΑΘΗΤΩΝ/ΤΡΙΩΝ-ΠΑΙΔΑΓΩΓΙΚΟΣ ΕΛΕΓΧΟΣ:**

**Τα παιδιά έχουν δικαιώματα αλλά και υποχρεώσεις. Αυτή είναι μια βασική αρχή του Νηπιαγωγείου. Η ευπρεπής συμπεριφορά** όλων των μαθητών προς και από όλο το εκπαιδευτικό και μη, προσωπικό και προς τους συμμαθητές **είναι βασική αρχή** και **οφείλουνόλοι να συμμορφώνονται** προς αυτή την κατεύθυνση. Αποφεύγονται συμπεριφορές όπως χειρονομίες ,και λόγια που δείχνουν έλλειψη σεβασμού προς τα άλλα παιδιά και τις οικογένειες τους, καθώς τους εκπαιδευτικούς. Περιπτώσεις συμπεριφορών των μαθητών που αποκλίνουν από τους όρους του Νηπιαγωγείου και από **τα δημοκρατικά χαρακτηριστικάτης σχολικήςζωής** ,δεν γίνονται αποδεκτές και αντιμετωπίζονται με συνεργασία των εκπαιδευτικών, της Προϊσταμένης ,τον σύλλογο διδασκόντων και την Συντονίστρια εκπαιδευτικού έργου όταν χρειαστεί. Στο Νηπιαγωγείο μας από την πρώτηημέρα έναρξης των μαθημάτων γίνεται λόγος για το γνωστό**‘’ΕΚΠΑΙΔΕΥΤΙΚΟ ΣΥΜΒΟΛΑΙΟ’’**

στο οποίο καταγράφονται και συμφωνούνται οι κανόνες από τα ίδια τα παιδιά και ισχύει για όλη την σχολική χρονιά. **Οι πράξεις μας έχουνσυνέπειες.** Οι γονείς ενημερώνονται από το Σχολείο για την όποια μη αποδεκτή συμπεριφορά των παιδιών τους. Η στενή συνεργασία σχολείου-γονέων είναι πάντα αναγκαία και επιβεβλημένη.

**ΠΡΟΛΗΨΗ ΦΑΙΝΟΜΕΝΩΝ ΒΙΑΣ ΚΑΙ ΣΧΟΛΙΚΟΥ ΕΚΦΟΒΙΣΜΟΥ.**

**H ανάπτυξη θετικού σχολικού κλίματος** αποτελεί σημαντικό παράγοντα της διαδικασίας πρόληψης και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού.Χαρακτηριστικά του θετικού και υγιούς σχολικού κλίματος είναι ο **αμοιβαίος σεβασμός**, **η αποδοχή και η συμπερίληψη όλων των ίσων των διαφορετικών ,**η προώθηση της **συνεργασίας με Φορείς**, η **συνεργασία του Σχολείου με την οικογένεια.**

Δεν γίνονται αποδεκτές συμπεριφορές, χειρονομίες ή εκφράσεις από μέλη της σχολικής κοινότητας που δεν θα σεβόταν τους εκπαιδευτικούς, τα παιδιά ή τις οικογένειες, καθώς και κάθε πράξη εκδίκησης. Δεν γίνεται αποδεκτή οποιασδήποτε μορφής βίας (σωματική, λεκτική ή ψυχολογική).

**Κανένας ενήλικας δεν έχει δικαίωμα να επιπλήττει ή να τιμωρεί με λόγο η με χειρονομία ή να νουθετεί παιδί και την οικογένειά του η να πληγώσει την ευαισθησία του και ειδικότερα στο χώρο του σχολείου. Ομοίως και απέναντι σε εκπαιδευτικούς η σε άλλους γονείς. Για οποιοδήποτε θέμα προκύπτει ενημερώνεται ο εκπαιδευτικός της τάξης ή η Προϊσταμένη, οι οποίοι και θα διευθετήσουν το θέμα.**

**Στο Νηπιαγωγείο σε καθημερινές αναφορές** οι Νηπιαγωγοί με τις ομάδες των τάξεων **αναδύουν θέματα** συγκρούσεων , **με παιχνίδια ρόλων και Βήματα για την επίλυση αυτών των συγκρούσεων** με σκοπό αυτή η επίλυση να πραγματοποιηθεί από τα ίδια τα παιδιά με διάλογο και ειρηνικό τρόπο.

Τα Νήπια μαθαίνουν τι σημαίνει να αποφεύγουν κάθε λογής εκφοβιστικές πράξεις, φράσεις ή συμπεριφορές, που προσβάλλουν, πληγώνουν και περιθωριοποιούν συμμαθητή τους ή παρακινούν άλλους για την απομόνωσή του, τόσο εντός τού σχολικού χώρου όσο και εκτός αυτού.Πάντα όμως συμβουλεύονται έναν εκπαιδευτικό σε περίπτωση διαμάχης και μαθαίνουν να αποδέχονται την απόφαση που θα ληφθεί και τις συνέπειες των πράξεων τους.

**ΣΧΟΛΙΚΕΣ ΔΡΑΣΤΗΡΙΟΤΗΤΕΣ**

Η ευαισθητοποίηση των νηπίων σε θέματα κοινωνικά και η οικοδόμηση των γνώσεων και εμπειριών που προωθούνται με την βιωματική μάθηση αποτελούν πολύ βασικό παράγοντα μάθησης για το σχολείο μας. Επιτυγχάνονται όλα αυτά σε μεγάλο βαθμό με τις διάφορες εκδηλώσεις και δραστηριότητες τις οποίες οργανώνει το Νηπιαγωγείο από την έναρξη του σχολικού έτους και δύναται να είναι αυτές οι εκδηλώσεις πέρα από τις γιορτές, επισκέψεις θεατρικών παραστάσεων, μουσείων ,διδακτικών επισκέψεων κουκλοθεάτρων, εσωτερικές η εξωτερικές. Για τις μετακινήσεις απαιτούνται, πούλμαν αλλά και η έγγραφη σύμφωνη γνώμη των γονέων με υπεύθυνη δήλωση.Το πούλμαν έχει συνήθως όλα τα απαραίτητα χαρτιά ΚΤΕΟ ,είναι φροντισμένο και ελέγχεται ως προς τις ζώνες τις οποίες πρέπει να συντηρεί συχνά ο ιδιοκτήτης. Στις εξωτερικές επισκέψεις ενημερώνεται η Πρωτοβάθμια εκπαίδευση πάντα με το σχετικό πρακτικό.

**Δεν επιτρέπεται η λήψη φωτογραφιών** κατά τη διάρκεια σχολικών εκδηλώσεων στον χώρο του Νηπιαγωγείου, λόγω τού Ευρωπαϊκού Κανονισμού για τα Προσωπικά Δεδομένα (GDPR) και **κυρίως η αναδημοσίευση στα μέσα κοινωνικής δικτύωσης φωτογραφιών στις οποίες εικονίζονται παιδιά**.

**Βιωματικές δράσεις και επισκέψεις για το σχολικό έτος 2022-23εντός του σχολικού χώρου ,θα πραγματοποιηθούν ανά τμήμα με όλα τα μέτρα κατά covid-19.**

**Οι Γονείς/κηδεμόνες ενημερώνονται σχετικά με την βιωματική αυτή δράση και την συμμετοχή του παιδιού τους συγκατατίθενται υπογράφοντας υπεύθυνη δήλωση την οποία παραδίδουν στο σχολείο.**

**ΣΥΝΕΡΓΑΣΙΑ ΣΧΟΛΕΊΟΥ –ΟΙΚΟΓΕΝΕΙΑΣ**

Πολύ σημαντική παράμετρος για την σχολική λειτουργία αποτελεί η επικοινωνία και η εποικοδομητική συνεργασία με τους γονείς των νηπίων και με τον σύλλογο γονέων και κηδεμόνων του Νηπιαγωγείου των οποίων **ο ρόλος πρέπει να είναι διακριτός.**

* Τις πρώτες ημέρες όπως προαναφέραμε πραγματοποιείται η πρώτη ενημέρωση γονέων με τις Νηπιαγωγούς για ενημέρωση βασικών κανόνων για την εύρυθμη λειτουργία του Νηπιαγωγείου..
* Με απόφαση συλλόγου διδασκόντων πραγματοποιούνται τρείς ατομικές ενημερώσεις σχετικά με αξιολογήσεις προόδου των νηπίων στο τέλος κάθε τριμήνου σε απογευματινές ώρες με όλα τα μέτρα κατά covid-19.Ο σύλλογος διδασκόντων αποφασίζει κάθε φορά τον τρόπο επικοινωνίας των εκπαιδευτικών με τους γονείς για την αποφυγή του συγχρωτισμού και ενημερώνει κάθε φορά με μήνυμα όλους τους γονείς τον τρόπο επικοινωνίας Π.χ είτε με τηλεδιάσκεψη είτε τηλεφωνικώς .
* Οι γονείς μπορούν να επικοινωνούν με την Νηπιαγωγό του τμήματος μία φορά τον μήνα σε ώρα και ημέρα που ορίζει η Νηπιαγωγός μετά το διδακτικό της ωράριο τηλεφωνικώς η δια ζώσης κατόπιν συνεννοήσεως μεταξύ των. Το Νηπιαγωγείο είναι πάντα ενημερωμένο για όσα συμβαίνουν.
* Αλλά και οι εκπαιδευτικοί προσκαλούν τηλεφωνικώς τις οικογένειες κάθε φορά που το θεωρούν απαραίτητο.

**ΟΙ ΓΟΝΕΙΣ.**

* Ενημερώνονται για θέματα λειτουργίας του σχολείου και διαβάζουν προσεκτικά ανακοινώσεις έντυπες και ηλεκτρονικές .
* **Ενημερώνουν εγκαίρως το σχολείο για θέματα τα οποία αντιμετωπίζουν όπως θέμα υγείας, ειδικές εκπαιδευτικές ανάγκες, θέματα οικογενειακής και κοινωνικής κατάστασης τα οποία είναι δυνατό να επηρεάσουν την συμπεριφορά η την επίδοση του παιδιού** .**Ειδικότερα κατά τις εγγραφές οι γονείς επιβάλλεται να ενημερώσουν για τα ειδικά αυτά θέματα ώστε να κινηθούν εγκαίρως οι απαραίτητες ενέργειες ως προς την απαραίτητη στελέχωση με ειδικό εκπαιδευτικό .Τα σχετικά έγγραφα αποτελούν εμπιστευτικό πρωτόκολλο.**
* Η ασθένεια του παιδιού **δηλώνεται άμεσα** στην Διεύθυνση του Νηπιαγωγείου η στις Νηπιαγωγούς από τους γονείς του .Κατά την επάνοδο στο Νηπιαγωγείο το παιδί θα πρέπει να έχει μαζί του βεβαίωση του γονέα για απουσία μία η δεύτερη.**Για απουσία λόγω ειδικών δυσκολιών και θέματα ειδικών εκπαιδευτικών αναγκώντων νηπίων θα πρέπει να προσκομίζεται στο νηπιαγωγείο ιατρική βεβαίωση** στην οποία θα αναφέρεται η ασθένεια του παιδιού και θα αναγράφεται η μη δυνατότητα παρακολούθησης του προγράμματος **για απουσία μεγαλύτερη των τριών 3 ημερών.**
* **Εμπύρετο παιδί δεν επιτρέπεται να έρχεται στο σχολείο**. Μπορεί να επιστρέψει στο σχολείο νήπιο μετά την ανάρρωση και **αφού έχει περάσει ένα 24ώρο απύρετο**.
* Εάν οι γονείς αντιληφθούν ότι το παιδί τους παρουσιάζει οποιοδήποτε σύμπτωμα σχετικό με την **COVID-19**, **ή ήρθε σε επαφή με κρούσμα, θα πρέπει να το κρατήσουν στο σπίτι και, παράλληλα, να ενημερώσουν άμεσα το Νηπιαγωγείο.**
* Οι εκπαιδευτικοί δεν υποχρεούνται να χορηγούν φάρμακα στους μαθητές/τριες του σχολείου. Αυτό δεν αποκλείει την υποχρέωσή τους όμως να παρέχουν τις στοιχειώδεις πρώτες βοήθειες όταν παραστεί ανάγκη σε περίπτωση ατυχήματος.Σε περιπτώσεις που απαιτείται **φαρμακευτική αγωγή**, οι γονείς/κηδεμόνες των μαθητών/τριών οφείλουν να αιτούνται την άδεια, προκειμένου να εισέρχονται στο χώρο του σχολείου οι ίδιοι ή άλλο πρόσωπο το οποίο θα υποδείξουν, ώστε να τη χορηγήσει.

**ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ**.

Στο 13ο Νηπιαγωγείο υπάρχει σύλλογος γονέων ο οποίος συνεργάζεται με τον σύλλογο διδασκόντων πάντα με ρόλο υποστηρικτικό προς τον σύλλογο διδασκόντων για το καλό όλου του σχολείου.

Ο ρόλος του συλλόγου γονέων και του συλλόγου διδασκόντων είναι διακριτός.

Για τον σύλλογο γονέων ισχύει ότι αναφέρεται στον νόμο 1566 /85 ΑΡ.53,όπως αντικαταστάθηκε με τα άρθρα 2&1του Ν.2621 της από 23/6/1998.

Ο σύλλογος γονέων ,αναλαμβάνει στην καθημερινότητα όλες τις υποχρεώσεις του. Στον βοηθητικό του ρόλο προς το σχολείο ενημερώνει και ακολουθεί τον σύλλογο διδασκόντων.

 Στις δραστηριότητες του συλλόγου γονέων στην περίπτωση που αυτός θα είναι χώρος εσωτερικός μετά την έγκριση της παραχώρησης του χώρου από τον Δήμο Αγίας Παρασκευής μετά το πέρας της λειτουργίας του σχολείου , αναλαμβάνειένα μέλος του Δ. Σ του συλλόγου η Ο/Η πρόεδρος του συλλόγου να είναι Παρών ώστε να παραδοθεί ο χώρος όπως ακριβώς παραλήφθηκε καθαρισμένος και τακτοποιημένος.

Στον χώρο του σχολείου την ώρα των δραστηριοτήτων παραμένουν μόνο ο υπεύθυνος του συλλόγου γονέων .

**ΠΟΛΙΤΙΚΗ ΠΡΟΣΤΑΣΙΑΣ –ΕΚΤΑΚΤΕΣ ΑΝΑΓΚΕΣ**.

Για την προστασία της ευάλωτης ομάδας των νηπίων κρίνεται απαραίτητη η οργάνωση αλλά και συχνή επικαιροποίηση του Μνημονίου Ενεργειών ΟΑΣΠ για την διαχείριση του κινδύνου από σεισμό. Σύμφωνα με αυτόν κατά την έναρξη του σχολ. Έτους και σε όλη την διάρκειά του ,πραγματοποιούνται ασκήσεις ετοιμότητας .Η προϊσταμένη μαζί με τον σύλλογο διδασκόντων επιμελούνται του μνημονίου και πραγματοποιούν εκτός από ευαισθητοποίηση των νηπίων με αντίστοιχες δραστηριότητες μέσα στην τάξη ,επίδειξη όλων των κινήσεων που πρέπει να γίνουν από όλους ανάλογα σε ποιό σημείο θα βρίσκονται τα τμήματα την συγκεκριμένη ώρα.

Τα παιδιά παραλαμβάνουν μόνο οι γονείς η οι εξουσιοδοτούμενοι από τους ίδιους στην περίπτωση της κρίσης.

**ΧΏΡΟΣ ΣΥΓΚΕΝΤΡΩΣΗΣ ΟΡΙΖΕΤΑΙ ΤΟ ΚΕΝΤΡΟ ΤΟΥ ΠΡΟΑΥΛΙΟΥ ΧΩΡΟΥ ΣΕ ΠΡΩΤΟ ΣΤΑΔΙΟ ΚΑΙ ΣΕ ΔΕΥΤΕΡΟ ΤΑ ΓΗΠΕΔΑΚΙΑ ΤΟΥ ΜΠΑΣΚΕΤ ΤΑ ΟΠΟΙΑ ΒΡΙΣΚΟΝΤΑΙ ΣΤΗΝ ΠΡΟΕΚΤΑΣΗ ΤΟΥ ΠΡΟΑΥΛΙΟΥ ΜΑΣ. ΧΩΡΟΣ ΣΥΓΚΕΝΤΡΩΣΗΣ ΝΗΠΙΩΝ**

 **ΤΜΗΜΑ 1**

 **ΤΜΗΜΑ 2**

Σε καταστάσεις έκτακτων συνθηκών, πανδημίας ή ακραίων καιρικών φαινομένων **όλα ταμέλη της σχολικής κοινότητας, εκπαιδευτικοί, γονείς/κηδεμόνες,μαθητές** οφείλουν να συμμορφώνονται και **να ακολουθούν ρητά τις οδηγίες** που εκδίδουν οι εκάστοτε αρμόδιοι φορείς π.χ. **ΕΟΔΥ, ΥΠΑΙΘ, Υπουργείο Πολιτικής Προστασίας,** κ.λ.π. για την εύρυθμη λειτουργία της σχολικής μονάδας και την ασφάλεια των μελών της σχολικής κοινότητας.

.

Ο κοινά συμφωνημένος κανονισμός βασίζεται στην ισχύουσα νομοθεσία .Η τήρησή του από όλους τους παράγοντες του σχολείου, τα νήπια τους εκπαιδευτικούς ,γονείς/κηδεμόνες, βοηθητικό προσωπικόαποτελεί προϋπόθεση για την εύρυθμη λειτουργία του σχολείου και αποτελεί θεμέλιο ώστε το Νηπιαγωγείο να οικοδομήσει τους στόχους και το όραμά του.

 **Αγία Παρασκευή 23/09/2022**

**Η προϊσταμένη**

 **Λαδά Γεωργία**

**Συντονίστρια Εκπαιδευτικού ΈργουΔιευθυντής εκπαίδευσης**

**………………………………………… …………………………………. ………………………………………… …………………………………..**

**Ημερομηνία: Ημερομηνία:**

|  |
| --- |
|  |
|  |  |